**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

**LĒMUMS**

Tukumā

**2024. gada 19. decembrī Nr. TND/1-1.1/24/834**

(prot. Nr. 18, 22. §)

**Par pašvaldības nekustamā īpašuma – dzīvokļa īpašuma Lielā ielā 51-5, Kandavā, Tukuma novadā, atsavināšanu un izsoles noteikumu apstiprināšanu**

Tukuma novada pašvaldībai (turpmāk – pašvaldība) piederošais nekustamais īpašums – dzīvokļa īpašums Lielā ielā 51-5, Kandavā, Tukuma novadā, kadastra numurs 9011 900 0899, reģistrēts Zemgales rajona tiesas Kandavas pilsētas zemesgrāmatas nodalījumā Nr. 352 5 (turpmāk – Nekustamais īpašums) un sastāv no:

- dzīvokļa Nr. 5 ar platību 19,4 m2 ,

- kopīpašuma 194/2465 domājamās daļas no būves ar kadastra apzīmējumu 90110010348001,

- kopīpašuma 194/2465 domājamās daļas no būves ar kadastra apzīmējumu 90110010348004,

- kopīpašuma 194/2465 domājamās daļas no būves ar kadastra apzīmējumu 90110010348005,

- kopīpašuma 194/2465 domājamās daļas no būves ar kadastra apzīmējumu 90110010348006,

- kopīpašuma 194/2465 domājamās daļas no zemes ar kadastra apzīmējumu 90110010348.

Tukuma novada domes Īpašumu apsaimniekošanas un privatizācijas komisija (turpmāk – Komisija), apkopojot informāciju par Nekustamo īpašumu, konstatējusi, ka dzīvoklis ar kopējo platību 19,4 m2 atrodas divu stāvu daudzdzīvokļu ēkas 1. stāvā, tajā ir centralizēta elektroapgāde, vietējā siltumapgāde. Nekustamais īpašums ir apmierinošā tehniskā stāvoklī un pilnībā sagatavots atsavināšanai, tā atrašanās pašvaldības īpašumā rada pašvaldībai ikmēneša zaudējumus un tas nav nepieciešams pašvaldības funkciju nodrošināšanai. Nekustamais īpašums nav iekļauts dzīvojamo telpu sarakstā, kas saskaņā ar Tukuma novada domes 2022. gada 30. novembra lēmumu “Par pašvaldības dzīvojamo telpu, kas netiek nodotas atsavināšanai, sarakstu” (prot. Nr. 20, 45. §) netiek nodotas atsavināšanai.

Publiskas personas mantas atsavināšanas likuma 3. panta otrā daļa noteic, ka *publisku personu mantas atsavināšanas pamatveids ir mantas pārdošana izsolē,* 4. panta pirmā daļa noteic, ka *atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmā daļa noteic, ka *atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija,* 9. panta otrā daļa noteic, ka *institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.*

No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir nekustamā īpašuma vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.*

Saskaņā ar sertificēta vērtētāja Sabiedrības ar ierobežotu atbildību “Interbaltija”, reģistrācijas Nr. 40003518352 (īpašumu vērtētājs Arnis Zeilis, profesionālās kvalifikācijas sertifikāts Nr. 23) 2024. gada 21. novembra vērtējumu Nekustamā īpašuma tirgus vērtība ir 1400,00 *euro* (viens tūkstotis četri simti *euro*), kas ir augstāka par Nekustamā īpašuma kadastrālo vērtību – 1033,00 *euro* (viens tūkstotis trīsdesmit trīs *euro*). Pašvaldības izdevumi par SIA “Interbaltija” pakalpojumiem ir 181,50 *euro* (viens simts astoņdesmit viens *euro* piecdesmit centi).

Atlikusī bilances vērtība uz 2024. gada 31. decembri pēc grāmatvedības uzskaites datiem dzīvoklim Lielā iela 51-5, Kandavā, Tukuma novadā, ir 0,00 e*uro* (nulle *euro,* 0 centi) (Pamatlīdzekļu uzskaites kartīte Nr. KPP1586, inventāra Nr. KPP110010348001).

Atlikusī bilances vērtība uz 2024. gada 31. decembri pēc grāmatvedības uzskaites datiem šķūnim Lielā iela 51-5, Kandavā, Tukuma novadā, ir 0,00 e*uro* (nulle *euro,* 0 centi) (Pamatlīdzekļu uzskaites kartīte Nr. KPP2855, inventāra Nr. KPP1219-2855).

Atlikusī bilances vērtība uz 2024. gada 31. decembri pēc grāmatvedības uzskaites datiem tualetei Lielā iela 51-5, Kandavā, Tukuma novadā, ir 0,00 e*uro* (nulle *euro,* 0 centi) (Pamatlīdzekļu uzskaites kartīte Nr. KPP2856, inventāra Nr. KPP1219-2856).

Atlikusī bilances vērtība uz 2024. gada 31. decembri pēc grāmatvedības uzskaites datiem šķūnim Lielā iela 51-5, Kandavā, Tukuma novadā, ir 36,33 e*uro* (trīsdesmit seši *euro,* trīsdesmit trīs centi) (Pamatlīdzekļu uzskaites kartīte Nr. KPP2857, inventāra Nr. KPP1219-2857).

Atlikusī bilances vērtība uz 2024. gada 31. decembri pēc grāmatvedības uzskaites datiem zemei Lielā iela 51-5, Kandavā, Tukuma novadā, ir 189,36 e*uro* (viens simts astoņdesmit deviņi *euro,* 36 centi) (Pamatlīdzekļu uzskaites kartīte Nr. KPP6642, inventāra Nr. KPP6642).

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka *publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.*

Pamatojoties uz minēto, Komisija 2024. gada 4. decembra sēdē sagatavoja lēmuma projektu izskatīšanai komiteju apvienotajā sēdē un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, nosakot izsoles sākumcenu (nosacīto cenu) 1 600,00 *euro* (viens tūkstotis seši simti *euro).*

Pamatojoties uz Pašvaldību likuma 10. panta pirmās daļas 16. punktu, 73. panta pirmo un ceturto daļu, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Komisijas 2024. gada 4. decembra lēmumu, Tukuma novada dome nolemj:

1. atsavināt nekustamo īpašumu – dzīvokļa īpašumu Lielā ielā 51-5, Kandavā, Tukuma novadā, kadastra numurs 9011 900 0899, nosakot izsoles sākumcenu (nosacīto cenu) **1600,00 *euro*** (viens tūkstotis seši simti *euro),* pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 103 (pielikumā),

3. uzdot Komisijai organizēt nekustamā īpašuma izsoli,

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē <https://izsoles.ta.gov.lv> un pašvaldības tīmekļvietnē [www.tukums.lv](http://www.tukums.lv),

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētāja vietnieks Imants Valers